הבחירות המקדימות לנשיאות ארצות הברית במפלגה הדמוקרטית 2020

הבחירות המקדימות לנשיאות ארצות הברית במפלגה הדמוקרטית 2020 הן בחירות מקדימות שבהן נבחר מועמד המפלגה הדמוקרטית שהתמודד מטעמה בבחירות 2020. ג'ו ביידן נבחר לאחר שב-6 ביוני עבר את סף 1,991 הצירים הדרושים להבטחת מועמדותו. יותר מ-270 מועמדים נרשמו להתמודדות בבחירות, המוקדמים שבהם הצהירו כבר בשנת 2017 על כוונתם להתמודד. עם זאת, רק 29 מהנרשמים החלו בפועל במסע בחירות, כאשר רובם פרשו ורק 3 נשארו במירוץ לאחר היוודע התוצאות של הסופר טיוזדיי שהתקיים ב-3 במרץ 2020. ברני סנדרס - חבר הסנאט של ארצות הברית מטעם מדינת ורמונט מאז 2007, אשר התמודד על המועמדות הדמוקרטית לנשיאות גם ב-2016. בראשית המירוץ לנשיאות לקראת 2020 היה המתמודד המוביל, אך לאחר שורה של כישלונות הודיע סנדרס ב-8 באפריל 2020 על פרישתו מההתמודדות. טולסי גבארד - בת 39, נציגת המחוז השני של הוואי בבית הנבחרים של ארצות הברית (2013-2021). בטו או'רורק - פוליטיקאי אמריקאי. כיהן כחבר בית הנבחרים מטעם מחוז הבחירה ה-16 של טקסס. חבר המפלגה הדמוקרטית. ביל דה בלאזיו - פוליטיקאי אמריקאי, חבר המפלגה הדמוקרטית. מכהן כראש עיריית ניו-יורק בשנים 2014 עד 2021. ג'ון דילייני - פוליטיקאי אמריקאי חבר המפלגה הדמוקרטית אשר כיהן כנציג המחוז השישי של מרילנד בבית הנבחרים של ארצות הברית בשנים 2013 עד 2019. ג'ף בוס - תאורטיקן קונספירציה מניו יורק. היה מועמד עצמאי בבחירות לנשיאות ארצות הברית 2008 ובבחירות לנשיאות ארצות הברית 2012 וניסה לרוץ מטעם המפלגה הדמוקרטית בבחירות לנשיאות ארצות הברית 2016. ג'פרי פיגר - עורך דין אמריקאי ממישיגן. טים ראיין - חבר בית הנבחרים של ארצות הברית מטעם מחוז הקונגרס ה-13 של אוהיו. מסע הבחירות הנשיאותי שלו הושק באורח רשמי ב-4 באפריל 2019, והושעה ב-24 באוקטובר אותה שנה. הארי בראון - יועץ אמריקאי לאנרגיה מתחדשת וחוקר מג'ורג'יה. הוא היה מועמד לקונגרס ב-1984 וב-1986, ומועמד לנשיאות בבחירות לנשיאות ארצות הברית 2004, בבחירות לנשיאות ארצות הברית 2012 ובבחירות לנשיאות ארצות הברית 2016. חוליאן קסטרו - פוליטיקאי אמריקאי חבר המפלגה הדמוקרטית. כיהן כמזכיר השיכון והפיתוח העירוני תחת הנשיא ברק אובמה בשנים 2014–2017 וכראש העיר סן אנטוניו בשנים 2009 עד 2014. מייקל ארת' - פוליטיקאי, מעצב עירוני ואנליסט של מדיניות ציבורית מפלורידה. היה מועמד לתפקיד מושל פלורידה בבחירות 2010. קורי בוקר - סנאטור מטעם מדינת ניו ג'רזי. קירסטן ג'יליברנד - פוליטיקאית אמריקאית המכהנת כסנאטורית מטעם מדינת ניו יורק החל מ-2009. קמלה האריס - משפטנית ופוליטיקאית אמריקאית מהמפלגה הדמוקרטית המכהנת כסנאטורית מטעם קליפורניה החל משנת 2017. לפני כן, הייתה לאישה האפרו-אמריקאית והאסיתית-אמריקאית הראשונה שכיהנה כתובעת הכללית של מדינת קליפורניה. (פרשה ב-3 בדצמבר 2019 וב-8 במרץ 2020 הביעה תמיכה בביידן). קן נואדייק ג'וניור - יוצר סרטים דוקומנטריים, דובר מוטיבציה ופעיל שלום מקליפורניה. רובי וולס - פוליטיקאי אמריקאי ומאמן פוטבול לשעבר מצפון קרוליינה. ריצ'רד אוג'דה - פוליטיקאי אמריקאי חבר המפלגה הדמוקרטית המכהן כחבר הסנאט של וירג'יניה המערבית מטעם המחוז השביעי של המדינה. (פרש ב-25 בינואר 2019) מייקל בנט - פוליטיקאי יהודי אמריקאי מהמפלגה הדמוקרטית, המכהן כסנאטור מטעם מדינת קולורדו, החל מינואר 2009. (פרש ב-11 בפברואר 2020) אנדרו יאנג - יזם אמריקאי ומייסד קרן הון-סיכון מניו יורק. (פרש ב-11 בפברואר 2020) דיבאל פטריק - פוליטיקאי אמריקאי חבר המפלגה הדמוקרטית, שכיהן כמושל מדינת מסצ'וסטס בשנים 2007–2015. (פרש ב-12 בפברואר 2020) טום סטייר - מיליארדר מניו יורק. (פרש ב-29 בפברואר 2020) פיט בוטיג'ג' - ראש העיר סאות בנד, אינדיאנה (2012-2020), המועמד המרכזי הראשון לנשיאות ארצות הברית המשתייך לקהילת הלהט"ב. (פרש ב-1 במרץ 2020 והודיע על תמיכה בג'ו ביידן) איימי קלובשר - סנאטורית מטעם מדינת מינסוטה (2007-מכהנת). (פרשה ב-2 במרץ 2020 והודיעה על תמיכה בג'ו ביידן) מייקל בלומברג - ראש עיריית ניו יורק (2002-2013), מנכ"ל בלומברג והאיש העשירי בעושרו בעולם. (פרש ב-4 במרץ 2020 והודיע על תמיכה בג'ו ביידן) אליזבת וורן - סנאטורית מטעם מדינת מסצ'וסטס החל מ-2013. (פרשה ב-5 במרץ 2020) 26 ביוני: החלק הראשון של העימות הדמוקרטי הרשמי הראשון. שודר ברשת NBC. 27 ביוני: החלק השני של העימות הדמוקרטי הרשמי הראשון. שודר ברשת NBC 30 ביולי: החלק הראשון של העימות הדמוקרטי הרשמי השני. שודר ברשת CNN. 31 ביולי: החלק השני של העימות הדמוקרטי הרשמי השני. שודר ברשת CNN. 12 בספטמבר: העימות הדמוקרטי הרשמי השלישי. שודר ברשת ABC. 15 באוקטובר: העימות הדמוקרטי הרשמי הרביעי. שודר ברשת CNN. 20 בנובמבר: העימות הדמוקרטי הרשמי החמישי. שודר ברשת MSNBC. 19 בדצמבר: העימות הדמוקרטי הרשמי השישי. שודר ברשת PBS. 14 בינואר: העימות הדמוקרטי הרשמי השביעי. שודר ברשת CNN. 3 בפברואר: אספות הבחירה באיווה - לאחר שגיאה ועיכוב בספירת הקולות, התברר שבוטיג'ג' זכה במקום הראשון עם עם 26.2% מהקולות, בפער דחוק של עשירית האחוז לפני ברני סנדרס (26.1%). אחריהם הגיעו וורן וביידן. 7 בפברואר: העימות הדמוקרטי הרשמי השמיני. שודר ברשת ABC. 11 בפברואר: הפריימריז בניו המפשייר - סנדרס זכה במקום הראשון עם 25.7%, פיט בוטיג'ג' במקום השני עם 24.4%, ואחריהם איימי קלובושר, וורן וביידן. 19 בפברואר: העימות הדמוקרטי הרשמי התשיעי. שודר ברשת MSNBC. 22 בפברואר: אסיפות הבחירה בנבדה - סנדרס במקום הראשון (46.8%), ביידן במקום השני (20.2%) כשאחריהם בוטיג'ג' וורן. 25 בפברואר: העימות הדמוקרטי הרשמי העשירי. שודר ברשת CBS. 29 בפברואר: פריימריז בקרוליינה הדרומית - ביידן במקום הראשון (48.7%), סנדרס שני (20%) והיתר קיבלו פחות מעשרה אחוזים. 3 במרץ: סופר טיוזדיי: פריימריז באלבמה, ארקנסו, קליפורניה, קולורדו, מיין, מסצ'וסטס, מינסוטה, קרוליינה הצפונית, אוקלהומה, טנסי, טקסס, יוטה, ורמונט ווירג'יניה. אסיפות בחירה בסמואה האמריקנית. פריימריז דמוקרטיים בחו"ל. כ-34% מהצירים עומדים לבחירה ביום זה. 10 במרץ: פריימריז באיידהו, מישיגן, מיסיסיפי, מיזורי, וושינגטון. אסיפות בחירה בדקוטה הצפונית. 14 במרץ: אסיפות בחירה באיי מריאנה הצפוניים 17 במרץ: פריימריז באריזונה, פלורידה, אילינוי. 4 באפריל: פריימריז באלסקה, הוואי, ולואיזיאנה. אסיפות בחירה בוויומינג 7 באפריל: פריימריז בוויסקונסין. 28 באפריל: פריימריז בדלאוור, מרילנד, ניו יורק, פנסילבניה ורוד איילנד. 2 במאי: פריימריז בקנזס. אסיפות בחירה בגואם 5 במאי: פריימריז באינדיאנה 12 במאי: פריימריז בנברסקה ווירג'יניה המערבית. 19 במאי: פריימריז בקנטקי ואורגון, ג'ורג'יה 2 ביוני: פריימריז בוושינגטון הבירה, מונטנה, ניו ג'רזי, ניו מקסיקו ודקוטה הדרומית 6 ביוני: אסיפות בחירה באיי הבתולה 12 ביולי: פריימריז בפוארטו ריקו (נדחה מ-29 במרץ) 11 באוגוסט: פריימריז בקונטיקט (נדחה מ-28 באפריל) 17-20 באוגוסט: ועידת המפלגה הדמוקרטית 2020 (אנ'). כוכב רוק והסגן של אובמה: הדמוקרטים שרצים לנשיאות, באתר ynet, 27 באפריל 2019 אריאל שנבל, ‏התחלנו: הבחירות לראשות המפלגה הדמוקרטית יצאו לדרך, בעיתון מקור ראשון, 27 ביוני 2019 ynet והסוכנויות, קמאלה ועוד 9: המרוץ לתפקיד סגנית נשיא ארה"ב, באתר ynet, 11 באפריל 2020 יפתח דיין, טראמפ פוחד להפסיד את הנשיאות בדואר, באתר ynet, 7 באפריל 2020 - השפעת התפרצות נגיף הקורונה על הבחירות מדיה וקבצים בנושא הבחירות המקדימות לנשיאות ארצות הברית במפלגה הדמוקרטית 2020 בוויקישיתוף הגרדיאן, ביידן הבטיח באופן רשמי את מועמדותו לנשיאות מטעם המפלגה הדמוקרטית, באתר הארץ, 6 ביוני 2020 ג'ו ביידן הכריז על התמודדות בבחירות לנשיאות ארה"ב ב-2020, באתר הארץ, 25 באפריל 2019 ארה"ב: ברני סנדרס פרש מהמרוץ לנשיאות, באתר ynet, 8 באפריל 2020 הניו יורק טיימס, בטו אורורק הודיע על פרישה מהמרוץ הדמוקרטי לנשיאות, באתר הארץ, 2 בנובמבר 2019 Ginsberg, Johanna (May 28, 2009) "Conspiracy theorist eyes governorship", New Jersey Jewish News. Retrieved August 9, 2012.(הקישור אינו פעיל, 6.3.2020) Walker, Hunter (26 בדצמבר 2012). "Conspiracy Theorist Jeff Boss Launches Mayoral Bid". Politicker Network. נבדק ב-23 ביוני 2013. {{cite news}}: (עזרה) "JEFF BOSS FOR PRESIDENT OF UNITED STATES 2012 DEMOCRATIC". Jeffbossforpresident.org. אורכב מ-המקור ב-2015-04-02. נבדק ב-2015-04-11. "Seven Minor Party Presidential Nominees on New Jersey Ballot, as Well as Independent Candidate Jeff Boss", Ballot Access News. August 1, 2012. Retrieved August 9, 2012. Kamath, Tulsi (2019-01-12). "LIVE: Julian Castro announces whether he will make 2020 bid". KXAN (באנגלית אמריקאית). נבדק ב-2019-01-12. הסנאטורית הדמוקרטית קירסטן ג'יליברנד הצטרפה למרוץ לנשיאות ארה"ב, באתר הארץ, 16 בינואר 2019 העימות הדמוקרטי הראשון: מי יצטייר כפטיש שיכה את טראמפ?, באתר גלובס, 26 ביוני 2019 יואב קרני, ‏העימות הדמוקרטי בארה"ב הכניס את המפלגה אל מנהרת הזמן, באתר גלובס, 30 ביוני 2019 גרדיאן, העימות הדמוקרטי השלישי גרם לביידן לשלוף סכינים, ולאחרים להפנות אליו אש, באתר הארץ, 13 בספטמבר 2019 אריאל שנבל, ‏הקרקס הנודד של העימות הדמוקרטי: אין כוכב במרוץ לנשיאות ארה"ב, בעיתון מקור ראשון, 22 באוקטובר 2019 עימות דמוקרטי סוער לפני הפריימריז: האם אישה יכולה להיות נשיאה?, באתר וואלה, 15 בינואר 2020 יואב קרני, ‏דם כחול: הקרב של הדמוקרטים מתחיל, באתר גלובס, 1 בפברואר 2020 נספרו כל הקולות: בוטיג'ג' ראשון באייווה, מפלה לביידן, באתר ynet, 7 בפברואר 2020 סנדרס ניצח, אבל קיבל כרטיס צהוב, באתר ynet, 12 בפברואר 2020 נתנאל שלומוביץ, העימות הדמוקרטי הפך למלחמת כל בכל - ובעיקר נגד בלומברג, באתר הארץ, 20 בפברואר 2020 הפריימריז הדמוקרטיים בנבאדה: ניצחון מוחץ לסנדרס; ביידן במקום השני, באתר וואלה, 23 בפברואר 2020 ניצחון ראשון לג'ו ביידן במרוץ הדמוקרטי, באתר ynet, 1 במרץ 2020 נטע בר, סופר טיוזדיי: ביידן זכה בטקסס, סנדרס בקליפורניה, באתר ישראל היום, 4 במרץ 2020 נתן גוטמן, ג'ו ביידן ניצח בבחירות המקדימות בארבע מדינות, באתר כאן – תאגיד השידור הישראלי, 11 במרץ 2020 ניצחון מהדהד: ביידן גבר על סנדרס בפלורידה, אילינוי ואריזונה, באתר וואלה, 18 במרץ 2020 יוני הרש, למרות הקורונה: ויסקונסין יצאה להצביע, באתר ישראל היום, 8 באפריל 2020 מישל אובמה בוועידה הדמוקרטית: "טראמפ התעלם מהקורונה ומוטט את הכלכלה", באתר וואלה, 18 באוגוסט 2020